Τίγρη του Μπαλί

Η τίγρη του Μπαλί ήταν πληθυσμός του Panthera Tigris sondaica, ο οποίος ζούσε στο νησί Μπαλί της Ινδονησίας. Εξαφανίστηκε την δεκαετία του ‘50.

Στο παρελθόν θεωρείτο  ως ξεχωριστό υποείδος τίγρης, (Panthera tigris balica), το οποίο είχε εκτιμηθεί ως εξαφανισμένο στην κόκκινη λίστα της IUCN το 2008. Το 2017, η  ταξινομία αναθεωρήθηκε και αυτό το υποείδος μπήκε  στο P. t. sondaica, η οποία περιλαμβάνει επίσης την εν ζωή  τίγρη της Σουμάτρας.

Τα αποτελέσματα της ανάλυσης μιτοχονδριακού DNA  από 23 δείγματα  από συλλογές μουσείων δείχνουν ότι οι τίγρεις αποίκισαν τα νησιά Sunda κατά την τελευταία παγετώδη περίοδο (11.000-12.000 χρόνια). Στο Μπαλί, οι τελευταίες τίγρεις καταγράφηκαν στα τέλη της δεκαετίας του 1930. Μερικά άτομα πιθανόν επέζησαν στη δεκαετία του 1940 και πιθανώς στη δεκαετία του 1950. Αυτός ο πληθυσμός κυνηγήθηκε στην εξαφάνιση  και ο φυσικός οικότοπός του μετατράπηκε για ανθρώπινη χρήση.

Ταξινόμηση
Το 1912, ο Γερμανός ζωολόγος Ernst Schwarz  περιέγραψε το δέρμα και το κρανίο μιας ενήλικης θηλυκής τίγρης από τη συλλογή του μουσείου Senckenberg, η οποία τίγρη ήταν από το Μπαλί. Ονόμασε το υποείδος σαν Felis Tigris Balica και είπε ότι είναι ξεχωριστό είδος από την τιγρη της Ιάβας, λόγω του πιο κάστανου τριχώματος του ζώου και το μικρότερο κρανίο. Το 1969,(μετά την εξαφάνιση του ζώου) αυτό αμφισβητήθηκε, καθώς μορφολογικές αναλύσεις σε κρανία τίγρεων του Μπαλί έδειξαν παρόμοιο μέγεθος με το αυτό των κρανίων των τίγρεων της Ιάβας. 

Το 2017, η Cat Classification Task Force του Cat Specialist Group κατέταξαν την τίγρη της Ιάβας και την τιγρη του Μπαλί σαν Panthera Tigris sondaica, ονομασία που έχει και η εν ζωή τίγρης της Σουμάτρας.

Χαρακτηριστικά
Η τίγρη του Μπαλί περιγράφηκε ως την μικρότερη τίγρη στα νησιά Σούνδες.Τον 20ο αιώνα μόνο 7 δέρματα και κρανία από τιγρεις του Μπαλί ήταν γνωστά σε συλλογές μουσείων. Τα κρανία έιχαν το ίδιο μέγεθος με αυτά της τίγρης της Ιάβας. Τα μεγέθη των δερμάτων  των αρσενικών κυμάνθηκαν  σε 220 με 230 cm από το κεφάλι έως την ουρά. Των θηλυκών μετρήθηκαν  από 190 σε 210 cm. Η μάζα των αρσενικών υπολογίστηκε από 90 με 100 kg, και των θηλυκών από 65 με 85 kg.

Εξαφάνιση
Στα τέλη του 19ου αιώνα, δημιουργήθηκαν πολλές φυτείες ρυζιού στο νησί, κάτι το οποίο ήταν κερδοφόρο. Το κυνήγι της τίγρης του Μπαλί ξεκίνησε έπειτα από την άφιξη Ολλανδών αποίκων στο Μπαλί.

Κατά την διάρκεια της ολλανδικής κατοχής του νησιού, οι Ευρωπαίοι νοσταλγοί των παλιών κυνηγιών της Βικτωριανης εποχής εξοπλίστηκαν με ισχυρά όπλα και καλο εξοπλισμό. Οι κυνηγοί προτιμούσαν να βάζουν δόκανα με δόλωμα ώστε όταν το αιλουροειδές αιχμαλωτιστεί να το θανατώσουν. Το 1941 δημιουργήθηκαν εθνικά πάρκα για την προστασία των τίγρεων ωστόσο ήταν πολύ αργά για να σωθεί η τίγρη του Μπαλί από την εξαφάνιση, κάτι το οποίο ξεκίνησε  μετά το τέλος του Δεύτερου Παγκοσμίου Πολέμου. Ολίγες τιγρεις είχαν επιβιώσει μέχρι την δεκαετία του ‘50, οποτε το  αιλουροειδές εξαφανίστηκε.

Λίγα κρανία και οστά τίγρης του Μπαλί βρίσκονται σε συλλογές μουσείων, με την μεγαλύτερη να την έχει το Βρετανικό Μουσειο, με δυο δέρματα και τρία κρανία. Άλλες μεγάλες συλλογές είναι αυτή του Senckenberg Museum της Φρανκφούρτης, το Naturkunde Museum της Στουτγκαρδης, και το ζωολογικό μουσείο του Μπογκόρ της Ινδονησίας. Στην συλλογή του μουσείου φυσικής ιστορίας της Ουγγαρίας το 1997 προστέθηκε ένα κρανίο τίγρης του Μπαλί, όπου και μελετήθηκε.

Στην παράδοση
Υπάρχουν βίντεο από ζωντανές τίγρεις του Μπαλί στην αιχμαλωσια. 

Η τίγρη είχε παίξει έναν σημαντικό ρόλο στις παραδόσεις, την τέχνη και την μυθολογία του Μπαλί. Σύμφωνα με την παράδοση, όταν ένα μωρό γεννιοταν, έπρεπε να φορέσει ένα κόκαλο και ένα δόντι τίγρης, για προστασία και δύναμη. Αυτό επίσης γινόταν από τους κατοίκους του Μπαλί γενικά. Μέχρι τις μέρες μας, υπάρχουν κοσμήματα φτιαγμένα από τα δόντια ή τα κόκαλα τίγρεων του Μπαλί. Αφότου εξαφανίστηκε στο νησί και στο γειτονικό νησί της Ιάβας, για τον σκοπό αυτό χρησιμοποιήθηκαν οστά και δόντια από αρκούδες του ηλίου ή από λεοπαρδάλεις.

Τίγρη

Εξαφανισμένα ζώα